Arutelu:Andrus Merilo

message: Mil viisil on Neptuuniumi tehtud (tagasi)muudatus parem? 2001:7D0:87D9:6C80:8D93:4CD7:2292:4CE0 23. veebruar 2024, kell 11:56 (EET)
replies: text: Visuaalselt oli eelmist versiooni parem jälgida. Minu arust ei peaks õlak olema esimesel kohal tabelis (see on niikuinii illustreeriv, samuti asub see praeguse redaktsiooni korral millegipärast vasakul nurgas, mitte keskel), vaid pigem daatum, seejuures ei ole esmatähtis kuupäev, vaid pigem aasta. Aga eks ilu ole muidugi vaataja silmades...--2001:7D0:87D9:6C80:8D93:4CD7:2292:4CE0 23. veebruar 2024, kell 12:08 (EET)
replies: text: : Mina jällegi arvan, et aasta ei ole esmatähtis. Samuti on ka autasude loetlemisel vaja eelkõige mainida autasu ennast ja alles siis annetamise aastat. Aga ma olen nõus jah, et asjade joondus peaks olema ikkagi tabeli keskel. Vabandan sestap selle tyhistamise pärast, toon õige pea tagasi. - Neptuunium ❯❯❯ arutelu 23. veebruar 2024, kell 13:36 (EET)

text: Eraldi veergudes kuupäeva ja aasta juures oli vist eeskuju võetud auastmete artiklitest. Ma ei tea, kust selline komme neis artiklites täpselt alguse sai. Näiteks siia lisas ühe sellise tabeli The Prince of Tartu, võib-olla varem mujale veel keegi teine. Selline vormistus tundub veider ja ma ei näe sellele head põhjendust. Kuupäev käib ikkagi aastaga kokku ja üksinda ei ütle see konkreetse auastme andmise kohta midagi. Need tabelid pole praegu muudetava järjestusega, aga kui teha järestatavaks, siis eraldi lahtrite tõttu ei saaks lisaks kuupäevi õigesti järjestada. Eeskätt pakub küll huvi aasta ja selleks, et aastad oleks paremini jälgitavad, võiks veeru nii joondada, et aastad oleks kohakuti. Või siis oleks mõeldav ka kuupäevad lihtsalt ära jätta. Pikne 23. veebruar 2024, kell 18:42 (EET)
replies: text: : Ma leian, et kuupäev ja aasta peavad kokku jääma. - Neptuunium ❯❯❯ arutelu 23. veebruar 2024, kell 19:04 (EET)
replies: text: ::Alati on muidugi võimalik näiteks kuupäev 1. märts 2007  esitada kujul 01.03.2007. Siis jääksid need tabelis kohakuti. Muidugi on siin mõttekoht, kas numbriliselt on lihtne lugeda välja seda kuupäeva. Enamikel inimestel üldiselt, ma mõtlen. 2001:7D0:87D9:6C80:552D:DD9:D81:36F2 24. veebruar 2024, kell 13:46 (EET)
replies: text: ::: Saaks ka jätta kuupäevade veergu ainult kuupäevad koos aastatega (tõsta märkused eraldi veergu või joone alla) ja joondada need paremale. Pikne 24. veebruar 2024, kell 17:49 (EET)
Miks üldse peaks olema õlakud ja autasude pildid? Need ei annainfot juurde ja teevad esituse vähem kompaktseks. --Andres (arutelu) 24. veebruar 2024, kell 20:19 (EET)

text: Jah, minu meelest ka on need siin liigsed. Pikne 24. veebruar 2024, kell 20:26 (EET)
replies: text: : Olen kategooriliselt eemaldamise vastu. Eriti just autasude (aga ka astmete) ja eriti sõjaväelaste (vt ka nt ajalooliste riigitegelaste artiklid) puhul väga levinud, isegi standardne stiil. Ei näe põhjust, miks meil peaks järsku teistmoodi olema. Pildid on mh olulised, sest nende kaudu on lihtsasti võimalik kokku viia, milliste autasudega on isiku piltidel tegemist ning teisalt on need head illustratiivselt. Teisalt on neil illustratiivne väärtus ning kolmandaks pole see artikkel ka nii kirev või pikk, et mingi info ylekyllus siin probleemiks oleks. Seda enam, et isikust endast pole meil yleyldse yhtki pilti. Mis puutub veel kompaktsusesse, siis Vikipeedia ei ole CV. Seetõttu ei tohi ka töökäike taandada tagasi mingiteks punktloenditeks. - Neptuunium ❯❯❯ arutelu 25. veebruar 2024, kell 18:30 (EET)
replies: text: :: Hm. Ma leian, et punktloendid on ülevaatlikumad.

text: :: Kui isikust pilti pole, siis ordenite pildid seda ei asenda. Pildid ei ole eesmärk omaette. Minu meelest ei ole tarvis illustratsioone, mis ei anna artikli teema kohta infot.

text: :: Hõlpsasti kokku viia? Kui autasude nimetused ei ole ühemõttelised, siis kuidas on võimalik teada, millist pilti panna?

text: :: Igatahes mul jääb artiklist mulje nagu laste pildiraamatust. --Andres (arutelu) 25. veebruar 2024, kell 23:33 (EET)
thread_title:  Auastmete tabel